KOMISJONI MÄÄRUS (EÜ) nr 799/1999,

16. aprill 1999,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta,1 viimati muudetud komisjoni määrusega (EÜ) nr 2261/98,2 eriti selle artiklit 9,

ning arvestades, et:

kõnealusele määrusele lisatud koondnomenklatuuri ühtse kohaldamise tagamiseks on vaja võtta meetmeid, mis käsitlevad käesoleva määruse lisas nimetatud kaupade klassifitseerimist;

määruses (EMÜ) nr 2658/87 on sätestatud kaupade koondnomenklatuuri tõlgendamise üldeeskirjad ja neid kohaldatakse ka mis tahes teise täielikult või osaliselt koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

lähtudes nimetatud üldeeskirjadest, tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud asjakohaste CN-koodide alla;

on asjakohane, et kolme kuu jooksul võib siduva tariifiinformatsiooni pidaja vastavalt nõukogu määruse (EMÜ) nr 2913/92 (millega kehtestatakse ühenduse tolliseadustik)3 artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse kaupade koondnomenklatuuris tabeli 2. veerus näidatud asjaomaste CN-koodide alla.

Artikkel 2

Liikmesriigi tolli poolt väljastatud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel jätkuvalt tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 16. aprill 1999

Komisjoni nimel

komisjoni liige

Mario MONTI

1 EÜT L 256, 7.9.1987, lk 1.

2 EÜT L 292, 30.10.1998, lk 1.

3 EÜT L 302, 19.10.1992, lk 1.

LISA

Kauba kirjeldus Klassifikatsioon (CN-kood) Põhjendus

1 2 3

1. Tervikseade, mille ühtses korpuses on järgmised osad: - telefon, - digitaalne automaatvastaja, - modem (33,6 Kbit/s), - keskprotsessor, mis koosneb 48 MHz protsessorist, 4 MB püsimälust (maksimaalselt 12 MB) ja 4 MB dünaamilisest muutmälust (maksimaalselt 32 MB), - värvikuvar (8" 640 × 480 VGA-puuteekraan), - hiirenupuga klaviatuur, - liidesed: POTS (2), ISDN, Ethernet ning jada- ja rööpport. Seadmel on järgmised funktsioonid: telefonside, automaatne telefonile vastamine, sõnumite elektrooniline saatmine ja vastuvõtmine telefoniliini kaudu (nt faksid ja e-post), Interneti-ühendus, erinevate arvutiprogrammide kasutamine (telefoniraamat, tekstitöötlus, kalender). Vt illustratsiooni A* 8517 50 90 Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, XVI jaotise märkusega 3, grupi 84 märkuse 5 punktiga E ning CN-koodide 8517, 8517 50 ja 8517 50 90 sõnastusega. Tervikseadme põhiline funktsioon on telefontraatside. Et kumbki põhilisest koostisosast (telefon ega digitaalne telekommunikatsiooniseade) ei anna kõnealusele tootele selle põhiomadust, kohaldatakse alamrubriigi suhtes koondnomenklatuuri tõlgendamise üldeeskirja 3c.

2. Uued neljarattalised sõidukid, millel on 928 cm3 töömahuga diiselmootor, mille täismass on umbes 1 800 kg ja mille ligikaudsed mõõtmed on 2,7 m (pikkus) × 1,4 m (laius). Sõidukil on lahtine kabiin ja pinkiste kahe reisija jaoks (juht kaasa arvatud) ning lahtine koormaalus ligikaudsete mõõtmetega 1,2 m (pikkus) × 1,4 m (laius). Kandevõime on ligikaudu 900 kg. Koormaalus on varustatud hüdraulilise kallutusmehhanismiga. Sõidukil on seade järelhaagise pukseerimiseks ja jõusiirdevõll. Reisijate jaoks ettenähtud ruum on koormaalusest väiksem. Vt illustratsiooni B* 8704 21 91 Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 8704, 8704 21 ja 8704 21 91 sõnastusega. Sõiduki põhifunktsioon ei ole teise sõiduki, seadme ega koorma vedamine ega tõukamine, mistõttu see ei vasta grupi 87 märkuse 2 nõuetele. Selle põhifunktsioon ei ole reisijatevedu. See ei ole kallurauto (vt harmoneeritud süsteemi selgitavaid märkusi alamrubriigi 8704 10 kohta).

[INSERT IMAGES]

* Illustratsioonid on üksnes informatsiooniks.